আন চান-গি
আন চান-গি (কোরীয়: 안찬기, ইংরেজি: An Chan-gi; জন্ম: ৬ এপ্রিল ১৯৯৮) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব সুওন স্যামসাং ব্লুউইংস এবং দক্ষিণ কোরিয়া অনূর্ধ্ব-২৩ দলের হয়ে গোলরক্ষক হিসেবে খেলেন। ২০১৪–১৫ মৌসুমে, দক্ষিণ কোরীয় ফুটবল ক্লাব মেতান হাই স্কুলের যুব পর্যায়ের হয়ে খেলার মাধ্যমে চান-গি ফুটবল জগতে প্রবেশ করেছেন এবং পরবর্তীকালে ইনছন জাতীয় বিশ্ববিদ্যালয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২০ সালে, দক্ষিণ কোরীয় ক্লাব সুওন স্যামসাং ব্লুউইংসে হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৬ সালে, চান-গি দক্ষিণ কোরিয়া অনূর্ধ্ব-২০ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন।